### NN 104/2025 (18.7.2025.), Peti dodatak Kolektivnom ugovoru za radnike Hrvatskih voda

KOLEKTIVNI UGOVORI

1471

HRVATSKE VODE – pravna osoba za upravljanje vodama, Ulica grada Vukovara 220, Zagreb, OIB: 28921383001, zastupane po predsjednici Upravnog vijeća mr. sc. Mariji Vučković (dalje u tekstu: poslodavac)

i

SINDIKAT ZAPOSLENIH U POLJOPRIVREDI, PREHRAMBENOJ I DUHANSKOJ INDUSTRIJI I VODOPRIVREDI HRVATSKE, Ljudevita Posavskog 5, Zagreb, OIB: 01122438757, zastupan po predsjedniku Denisu Paradišu

i

SINDIKAT POLJOPRIVREDE, PREHRAMBENE INDUSTRIJE I VODOPRIVREDE HRVATSKE, Trg kralja Petra Krešimira IV. 2, Zagreb, OIB: 54237180553, zastupan po predsjedniku Mladenu Pracaiću

svi zajedno dalje u tekstu: stranke

sklopili su 29. svibnja 2025. godine

PETI DODATAK KOLEKTIVNOM UGOVORU

ZA RADNIKE HRVATSKIH VODA

Članak 1.

Stranke suglasno utvrđuju da je 27. 12. 2017. godine sklopljen Kolektivni ugovor za radnike Hrvatskih voda (»Narodne novine« broj 12/18 u daljnjem tekstu: Kolektivni ugovor), koji je izmijenjen i dopunjen 15. 1. 2020. godine sklapanjem Prvog dodatka Kolektivnom ugovoru za radnike Hrvatskih voda (»Narodne novine« broj 18/20, daje u tekstu: Prvi dodatak), zatim izmijenjen i dopunjen 30. 12. 2022. godine sklapanjem Drugog dodatka Kolektivnom ugovoru za radnike Hrvatskih voda (»Narodne novine« broj 9/23, dalje u tekstu: Drugi dodatak), zatim izmijenjen i dopunjen 26. 1. 2024. godine sklapanjem Trećeg dodatka Kolektivnom ugovoru za radnike Hrvatskih voda (»Narodne novine« broj 21/24, dalje u tekstu: Treći dodatak), te izmijenjen i dopunjen sklapanjem Četvrtog dodatka Kolektivnom ugovoru za radnike Hrvatskih voda 28. 3. 2024. godine (»Narodne novine« broj 47/24, dalje u tekstu: Četvrti dodatak).

Ovim Petim dodatkom Kolektivnog ugovora ugovorene strane mijenjaju i dopunjuju Kolektivni ugovor iz stavka 1. ovog članka.

Članak 2.

U članku 30. stavku 3. alineja b) prema složenosti poslova, mijenja se i glasi:

»b) prema složenosti poslova

|  |  |
| --- | --- |
| – grupa poslova 1 – 14 | 1 radni dan, |
| – grupa poslova 15 – 25 | 2 radna dana, |
| – grupa poslova 26 – 27 | 3 radna dana.« |

Članak 3.

U članku 35. Kolektivnog ugovora mijenja se stavak 1. i glasi:

»Osnovna plaća za najjednostavniji rutinski rad koji ne zahtijeva posebno obrazovanje (I grupa – koeficijent 1,00) na osnovi 40 sati rada tjedno, od 1. svibnja 2025. godine iznosi 384,14 eura, a od 1. rujna 2025. godine osnovna plaća iznosi 399,51 eura.«

U stavku 3. članka 35. Kolektivnog ugovora riječi »100 eura« zamjenjuje se riječima »120 eura«.

Članak 4.

Članak 54. stavak 1. Kolektivnog ugovora mijenja se i glasi:

»Radnik ima pravo na isplatu jubilarne nagrade u iznosu za ukupni radni staž u vodnogospodarskoj djelatnosti upisan u službenim evidencijama nadležne državne službe koja vodi evidenciju o stažu osiguranja radnika, kako slijedi:

– 10 godina radnog staža u visini od 350,00 eura neto

– 15 godina radnog staža u visini od 410,00 eura neto

– 20 godina radnog staža u visini od 470,00 eura neto

– 25 godina radnog staža u visini od 530,00 eura neto

– 30 godina radnog staža u visini od 590,00 eura neto

– 35 godina radnog staža u visini od 650,00 eura neto

– 40 godina radnog staža u visini od 770,00 eura neto

– 45 godina radnog staža u visini od 1.000,00 eura neto.«

Članak 5.

U članku 56. stavak 1. Kolektivnog ugovora u alineji 2. iznos od 3.000,00 kuna zamjenjuje se iznosom od 500,00 eura neto, u alineji 4. iznos od 2,500,00 kuna zamjenjuje se iznosom od 500,00 eura neto i u alineji 5. iznos od 2,500,00 kuna zamjenjuje se iznosom od 500,00 eura neto.

U članku 56. stavak 2. Kolektivnog ugovora iznos od 10.000,00 kuna zamjenjuje se iznosom od 1.400,00 eura neto.

Članak 6.

U članku 57. Kolektivnog ugovora u alineji 1. iznos od 3.000,00 kn neto zamjenjuje se iznosom od 450,00 eura neto, dok se u alineji 2. iznos od 4.000,00 kn neto zamjenjuje iznosom od 550,00 eura neto.

Članak 7.

U članku 58. stavku 1. Kolektivnog ugovora iznos od 750,00 kn neto zamjenjuje se iznosom od 150,00 eura neto.

Članak 8.

Ugovorene strane su suglasne da će o novoj visini osnovne plaće iz članka 35. st. 1. Kolektivnog ugovora, koji je izmijenjen člankom 3. ovog Dodatka, započeti pregovore tijekom travnja 2026. godine.

Članak 9.

Sve ostale odredbe Kolektivnog ugovora izmijenjenog i dopunjenog Prvim, Drugim, Trećim i Četvrtim dodatkom ostaju na snazi u neizmijenjenom obliku.

Članak 10.

Ovaj Peti dodatak kolektivnom ugovoru za radnike Hrvatskih voda stupa na snagu danom potpisa stranaka, a počinje se primjenjivati od 1. svibnja 2025. godine.

Članak 11.

Ovaj Peti dodatak Kolektivnom ugovoru za radnike Hrvatskih voda sačinjen je u 7 (sedam) primjeraka, od kojih svaka ugovorna strana zadržava po 2 (dva) primjerka, a 1 (jedan) će se primjerak dostaviti resornom ministarstvu.

Klasa: 150-01/25-01/0000001
 Urbroj: 374-1-9-25-10
 Zagreb, 29. svibnja 2025.

|  |  |
| --- | --- |
| Za Sindikat zaposlenih u  poljoprivredi, prehrambenoj i  duhanskoj industriji i  vodoprivredi Hrvatske  Denis Paradiš, v. r. | Za Hrvatske vode  Predsjednica  Upravnog vijeća  mr. sc. Marija Vučković, v. r. |
| Za Sindikat poljoprivrede,  prehrambene industrije i  vodoprivrede  Hrvatske vode  Mladen Pracaić, v. r. |